Нобэ
Адыгэ Республикэм и къэрал суверенитетым теухуа Декларацэр къыщащта махуэщ
Украинэм и Конституцэм и махуэщ. 1996 гъэм Украинэм и Радэ Нэхъыщхьэм зы жэщым къриубыдэу къищтауэ щытащ къэралым и КонституцэщIэр.
1779 гъэм пащтыхь гуащэ Екатеринэ ЕтIуанэм Москва псы зэрыкIуэ бжьамийхэр щыукъуэдииным теухуа унафэ къыдигъэкIащ. А лэжьыгъэр илъэс 25-кIэ екIуэкIащ.
1919 гъэм Франджым щыIэ Версаль уардэунэм Iэ щытрадзащ Япэ дунейпсо зауэр зэриухам щыхьэт техъуэ дэфтэр нэхъыщхьэм — мамырыгъэ зэгурыIуэныгъэм.
1919 гъэм Лъэпкъхэм я Лигэ къызэрагъэпэщащ.
1941 гъэм нэмыцэ-фашистыдзэхэм Белоруссием и къалащхьэ Минск яубыдащ. Ар абыхэм яIыгъащ 1944 гъэм бадзэуэгъуэм и 3 пщIондэ.
1946 гъэм Горький къалэм дэт заводым къыщыщIагъэкIыу щIадзащ ГАЗ М-20 «Победа» автомобиль псынщIэр.
1933 гъэм Москва щыщIадзащ цыджанхэр убыдыным, ахэр къалэм дэгъэIэпхъукIыным теухуа унафэр гъэзэщIэн. Абы ипкъ иткIэ къалащхьэр ирагъэбгынауэ щытащ цыджан 5470-м.
1948 гъэм Архитектор- хэм я дунейпсо зэгухьэныгъэр къызэрагъэпэщащ.
1991 гъэм Будапешт щекIуэкIа зэIущIэм къыщащта унафэм ипкъ иткIэ зэбграутIыпщыкIыжащ Экономикэм щызэдэлэжьэнымкIэ советыр (СЭВ), 1949 гъэ лъандэрэ лажьэу щытар.
Iуащхьэмахуэ япэ дыдэу дэкIа адыгэлI Хьэшыр Чылар къызэралъхурэ илъэс 218-рэ ирокъу.
ТхакIуэ, щIэныгъэлI, генеалогиемкIэ дунейпсо академиеми (Париж) ЩIДАА-ми я член-корреспондент Махъсидэ Анатолий къызэралъхурэ илъэс 72-рэ ирокъу.
Урысей актёр, режиссёр, усакIуэ, жылагъуэ лэжьакIуэ, УФ-м и цIыхубэ артист Панкратов-Черный Александр и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, уэшх тIэкIу къыщешхынущ. Хуабэрмахуэм градус 28 — 30, жэщым градус 20 — 23-рэ щыхъунущ.
